text: [{"text_idx": "#000001", "text": "Esa na tekivu tiko ena auwa mai qo,9am na i karua ni siga ni kena ciqomi ka vakau sara na veika ni veivuke ni vakacokotaki vei ira na wekada mai Tonga mai vei ira na veiwekani ka ra dodoliga mai kina mai Okaladi."}, {"text_idx": "#000003", "text": "Ia, e kainaki ni vuqa era laini tu ka osota yani na Mount Smart Stadium mai Penrose,ena noa na nodra lai soli ka ni kakana me kani veivuke ena vakacokataki vei ira na wekadra mai Tonga,vakabibi na kena gadrevi totolo."}, {"text_idx": "#000004", "text": "Vakaraitaka na komiti ni rauta e 6 na kena vakau ena waqa na ka ni veivakacokotaki,ka ra se laini tu ga yani na motoka,rauta ni tolu na kilometre na kena balavu,ka me ra lai solia na nodra ka ni dodoliga ni veivuke."}, {"text_idx": "#000005", "text": "Vakaraitaka na Vunivola ni soqosoqo na Aotearoa Tonga relief committee mai Okaladi,Pakilau Manase Lua,ni ratou sa vakasavuya na nodratou makamuduo levu ena vuku ni dodoliga,ka ratou vakadrukai,ka sa vakanuinui ni na levu tale tiko yani ni kua."}, {"text_idx": "#000006", "text": "Vakaraitaka tale ga o Lua ni ra vakatarai ga na sa taura oti na i cula ni Covid me ra gole yani ena loma ni stadium kei na nodra ka ni veivuke,vei ira na sega ni cula,era sa na yaco ga ena matamata.ena gauna qo me yacova na 8pm ni kua."}, {"text_idx": "#000007", "text": "Vakarorogo tiko ga mai ena Vitifm 92fm,92.2fm,92.6fm"}, {"text_idx": "#000008", "text": "Your email address will not be published. Required fields are marked *"}, {"text_idx": "#000010", "text": "Era mate e sivia ni 2,000 na lewenivanua e Turkey kei Syria ena uneune kaukauwa."}]